
Kouvolan nuortenteatteriin etsitään 13–17-vuotiaita harrastajia – Yli rajojen 2027 tulossa
KOUVOLAN NUORTENTEATTERIN HAKU KÄYNNISSÄ

Kouvolan nuortenteatteriin etsitään vuosina 2009–2013 syntyneitä nuoria. Kouvolan Teatterissa säännöllisesti kokoontuvaan ryhmään voivat hakea mukaan nuoret, jotka ovat kiinnostuneita teatterista ja haluavat sitoutua useat eri taiteenlajit yhdistävän Yli rajojen -esityksen valmistamiseen kevääksi 2027. Haku päättyy 31.8. Kaikille hakijoille järjestetään keskiviikkona 9.9. tutustumis- ja valintatilaisuus, jonka jälkeen valitaan kokonaan uusi nuortenteatteriryhmä.

Keväälle 2027 on suunnitteilla uusi Yli rajojen -yhteistuotanto
Kouvolan Teatterin ja Kouvolan kaupungin nuorisopalveluiden yhteistyönä toteuttama nuortenteatteri on maksuton matalan kynnyksen harrastusmahdollisuus nuorille. Keskiviikkoisin kello 16.30–18.45 teatterissa kokoontuvassa ryhmässä perehdytään ilmaisutaidon, improvisaation ja näyttelijäntyön harjoitteisiin teatteri-ilmaisun ohjaajan Mari Kahrin johdolla. Leirimuotoisia harjoituksia on ajoittain myös viikonloppuisin.

Huhtikuulle 2027 on suunnitteilla uusi Yli rajojen -yhteistuotanto Kymin Osakeyhtiön 100-vuotissäätiön tuella. 
Produktiossa on mukana kouvolalaisia nuorten kanssa työskenteleviä kulttuuritoimijoita sekä paikallisia nuoria, jotka yhteistyönä valmistavat monitaiteisen esityksen Kouvolan Teatterin suurelle näyttämölle. Ensimmäiset vastaavat yhteistuotannot olivat Klovnipeli ja Oliver twistillä.

Hakuohjeet nuortenteatteriin
1. Täytä hakulomake 31.8. mennessä osoitteessa www.kouvolanteatteri.fi/nutehaku2026. Ryhmään voidaan valita rajallinen määrä vuosina 2009–2013 syntyneitä nuoria, jotka ovat kiinnostuneita teatterista ja haluavat sitoutua yhteisen Yli rajojen -esityksen valmistamiseen näytäntökaudella 
2026–27. Aiempaa kokemusta tai osaamista ei tarvitse olla.

2. Kaikkien hakijoiden tulee osallistua nuortenteatterin tutustumis- ja valintatilaisuuteen, joka järjestetään Kouvolan Teatterissa keskiviikkona 9.9. kello 16.30. Tilaisuudessa pääsee kokeilemaan teatteriharjoitteita sekä kuulemaan nuortenteatterin toiminnasta ja tulossa olevasta esityksestä.

3. Nuortenteatterin ohjaaja valitsee tilaisuuden ja hakemusten perusteella ryhmän uudet jäsenet, joiden on vahvistettava osallistumisensa ja sitoutumisensa yhteiseen esitykseen ja aikatauluihin. Kaikille hakijoille ilmoitetaan valinnoista syyskuun aikana.

